Cu câteva zile înainte de alegerile parlamentare din 5 aprilie 2009, Gabriel Stati a ieșit cu un apel adresat tineretului din Republica Moldova de a veni la scrutin și de a-și da votul pentru partidele democratice. La 7 aprilie 2009, la Chișinău au avut loc proteste în masă, soldate cu devastarea clădirii parlamentului și a președinției. Pe 8 aprilie 2009, Gabriel Stati a fost arestat de autoritățile ucrainene în Odesa, la scurt timp după ce președintele în exercițiu de atunci, Vladimir Voronin, a declarat că omul de afaceri ar fi finanțat organizarea unei lovituri de stat la 7 aprilie. Ulterior, Stati a fost extrădat în Republica Moldova, unde a fost pus sub arest. După două luni de arest, pe 18 iunie 2009, Gabriel Stati a fost eliberat din arest, fiind cercetat în continuare în stare de arest la domiciliu. Pe 8 iulie 2009, Judecătoria Centru a decis ca Gabriel Stati să fie eliberat din arestul la domiciliu, însă să-i aibă interdicție de a părăsi țara. Printr-o ordonanță din 10 noiembrie 2009, urmărirea penală pe numele lui Gabriel Stati și a altor patru persoane (Aurel Marinescu, Dorin Chirtoacă, Ghenadie Brega și Natalia Morari) a fost încetată. Gabriel Stati a particpat în calitate de candidat independent la alegerile parlamentare din anul 2010 din Republica Moldova obținând 8.199 de voturi valabil exprimate, ceea ce constituie 0,48%, cifră ce nu i-a permis să depășească pragul electoral de 2% ca să acceadă în parlament.